Üldkohtu (esimene koda) 12. septembri 2012. aasta otsus – Kreeka vs. komisjon
(kohtuasi T‑356/08)
EAGGF – Tagatisrahastu – Rahastamisest välja jäetud kulud – Põllukultuurid – Proportsionaalsus – Korrektsioonimäära suurendamine korduva rikkumise tõttu
1.                     Põllumajandus – EAGGF – Raamatupidamisarvestuse kontrollimine ja heakskiitmine – Keeldumine hüvitada kulutusi, mis tulenevad eeskirjade eiramisest ühenduse õigusnormide kohaldamisel – Asjaomase liikmesriigi vastuväide – Tõendamiskoormis – Jaotus komisjoni ja liikmesriigi vahel (vt punktid 12, 13 ja 67)
2.                     Institutsioonide aktid – Põhjendamine – Kohustus – Ulatus – Väide, mis tugineb vaidlustatud otsuse põhjenduste puudumisel või ebapiisavusel – Põhjenduste ebatäpsust puudutav väide – Eristamine (EÜ artikkel 253) (vt punkt 29)
3.                     Põllumajandus – Ühine põllumajanduspoliitika – Teatavate toetuskavade ühtne haldus‑ ja kontrollisüsteem – Liikmesriikide kohustus – Põllumajanduslike maatükkide tärktunnussüsteemi ja kohateabesüsteemi kehtestamine – Usaldatavuse nõue (Nõukogu määrus nr 3508/92, artiklid 2 ja 4 ja nõukogu määrus nr 1782/2003, artiklid 18 ja 20) (vt punktid 34, 35, 38 ja 44)
4.                     Põllumajandus – EAGGF – Toetuste ja lisatasude määramine – Liikmesriikide kohustus kehtestada tõhus halduskontrolli ja kohapealse kontrolli süsteem – Ebausaldusväärsed kontrollid – EAGGF‑i poolne rahastamisest keeldumine (Komisjoni määrus nr 2419/2001, artikkel 15 ja komisjoni määrus nr 796/2004, artikli 23 lõige 1) (vt punktid 52–54, 58 ja 66)
5.                     Põllumajandus – EAGGF – Raamatupidamisarvestuse kontrollimine ja heakskiitmine – Keeldumine hüvitada kulutusi, mis tulenevad eeskirjade eiramisest ühenduse õigusnormide kohaldamisel – Finantskorrektsioon – Puuduse ja EAGGF‑ile põhjustatud riski ulatuse hindamine – Arvesse võetavad asjaolud – Rikkumise raskus – Korduv rikkumine – Lubatavus (Nõukogu määrus nr 1258/1999, artikli 7 lõige 4 ja nõukogu määrus nr 1290/2005, artikli 31 lõige 2) (vt punktid 79–86)
6.                     Põllumajandus – Ühine põllumajanduspoliitika – Rahastamine EAGGF‑i poolt – Aruannete kontrollimine ja heakskiitmine – Ese – Finantskorrektsioon, mis ei kujuta endast sanktsiooni (vt punkt 80)
7.                     Põllumajandus – EAGGF – Raamatupidamisarvestuse kontrollimine ja heakskiitmine – Keeldumine hüvitada kulutusi, mis tulenevad eeskirjade eiramisest ühenduse õigusnormide kohaldamisel – Liikmesriigi poolt kehtestatud kontrollisüsteemis puuduse tuvastamine – 10% kindlasummaline korrektsioon – Lubatavus – Tingimus – Proportsionaalsuse põhimõtte järgimine (ELL artikli 5 lõige 4) (vt punktid 94, 98 ja 101)
8.                     Euroopa Liidu õigus – Põhimõtted – Õiguspärase ootuse kaitse – Tingimused – Haldusasutuse antavad konkreetsed tagatised (vt punkt 108)
9.                     Institutsioonide aktid – Põhjendamine – Kohustus – Ulatus (EÜ artikkel 253) (vt punkt 113)
10.                     Tühistamishagi – Liidu kohtu pädevus – Nõue teha institutsioonile ettekirjutus – Vastuvõetamatus (vt punkt 118)
Ese
Nõue tühistada komisjoni 8. juuli 2008. aasta otsus 2008/582/EÜ, mille kohaselt ühenduse rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus‑ ja Tagatisfondi (EAGGF) tagatisrahastu ja Euroopa Põllumajanduse Tagatisfondi (EAGF) raames (ELT L 186, lk 39), osas, millega jäetakse ühenduse rahastamisest välja Kreeka tehtud teatavad kulutused.
Resolutsioon
1.
Jätta hagi rahuldamata.
2.
Mõista kohtukulud välja Kreeka Vabariigilt.